ตอนนี้ต่อมไทรอยด์โตอยู่กำลังรอผลตรวจ ไม่ทราบว่าสาเหตุนี้เป็นส่วนไม่ให้ตั้งครรภ์ไหมคะ
สวัสดีค่ะ ภาวะมีบุตรยากนั้น จะวินิจฉัยเมื่อไม่สามารถตั้งครรภ์ได้ภายใน 1 ปี โดยที่ไม่ได้ใช้วิธีคุมกำเนิดใดๆ และมีเพศสัมพันธ์อย่างสม่ำเสมอ ดังนั้น หากเพิ่งไม่ได้คุมกำเนิดมา 5 เดือน อาจรอดูไปซักระยะก่อนสำหรับการมีต่อมไทรอยด์โต หากระดับฮอร์โมนอยู่ในระดับปกติ ก็ไม่น่ามีผลต่อภาวะการมีบุตรยาก แต่หากมีระดับฮอร์โมนไทรอยด์ผิดปกติ ก็อาจมีผลต่อโอกาสในการตั้งครรภ์ได้ เพราะระดับฮอร์โมนไทรอยด์ที่ผิดปกติจะส่งผลต่อการหลั่งฮอร์โมนเพศของต่อมใต้สมอง ซึ่งมีผลทำให้การผลิตฮอร์โมนของรังไข่ผิดปกติตามมา และมีผลต่อการตกไข่ที่ไม่สม่ำเสมอได้ค่ะส่วนสาเหตุที่ทำให้มีภาวะมีบุตรยากนั้น อาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายหญิงพบได้ 40%-50% จากฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงอาจเกิดจาก การตกไข่ที่ไม่สม่ำเสมอ มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้นดังนั้น หากไม่สามารถตั้งครรภ์ได้ภายใน 1 ปี ก็ควรไปพบแพทย์เพื่อตรวจหาสาเหตุค่ะ โดยวรไปตรวจทั้ง 2 ฝ่ายค่ะ